الإدعاء
- بوست منتشر بشكل كبير جدًا، في تصريح منصوب لجمال محمد أنور السادات بيقول: "جمال محمد أنور السادات مع احترامي الكامل لوالدي فإن أشرف من جلس على كرسي حكم مصر الدكتور محمد مرسي".
– الكلام ده غير صحيح. مفيش أي تصريح لجمال السادات، نجل الرئيس الراحل محمد أنور السادات، بيقول فيه الكلام ده، ومفيش أي مصدر موثوق نشره.


– جمال السادات، معروف بتأييده للرئيس عبد الفتاح السيسي، وسبق وعمل هو وأسرته توكيلات لترشيح السيسي لرئاسة الجمهورية عام 2014. كما سبق أن تبرعت شركة اتصالات مصر التي يرأس “السادات” مجلس إدراتها بمبلغ 50 مليون جنيه لصالح صندوق “تحيا مصر”.
– وخلال تصويته في انتخابات الرئاسة عام 2018، قال من أمام لجنة التصويت لقناة “DMC”: “لازم كلنا نقف وراء الرئيس عبد الفتاح السيسي عشان يكمل المسيرة بتاعته، بقالنا ٤ سنين بس، واللي اتعمل في 4 سنين كتير جدًا، أقل ما فيها نقف وراء الريس النهاردة”.


– وفي ديسمبر 2020، في حواره مع موقع “follow ict” قال:”..في الفترات الأخيرة بقيادة الرئيس عبد الفتاح السيسي يقود الاقتصاد المصري بنجاح كبير، ومتوقع أن يحقق طفرة قوية في فترة وجيزة، وما حدث في ملف الطرق على سبيل المثال من طفرة غير مسبوقة خير شاهد.


– “السادات”، سبق وشكر الرئيس الأسبق محمد مرسي على قراره بمنح اسم الرئيس أنور السادات وسام نجمة الشرف، وقال إن التكريم “لافتة أثرت فيه وفي أسرة الرئيس السادات، معربًا عن شكره وتقديره للرئيس مرسى على هذا التكريم ولهذه اللافتة”، لكنه لم يقل التصريح المنتشر.


– دي مش أول مرة ينتشر فيها هذا التصريح، ده بيتم تداوله من سنة 2014.